Imperatoriškoji menų skatinimo draugija

Imperatoriškoji menų skatinimo draugija () – 1821–1929 m. Sankt Peterburge veikusi organizacija, skirta visiems menams propaguoti. Tai buvo seniausia tokio pobūdžio draugija Rusijoje. 

Iki 1882 m. vadinosi „Dailininkų skatinimo draugija“ (Oбщество поощрения художников), po 1917 m. – „Visos Rusijos menų skatinimo draugija“ (Всероссийское общество поощрения художеств).History/Facts @ Справочник Научных Обществ России
miniatiūra|Piotras Kikinas, vienas draugijos įkūrėjų ir pirmasis pirmininkas.|238x238pxminiatiūra|1915 m. Imperatoriškosios menų skatinimo draugijos paroda.|275x275px
 Istorija 
Draugiją įkūrė grupė įtakingų mecenatų (tarp jų Ivanas Gagarinas, Piotras Kikinas ir Aleksandras Dmitrijevas-Mamonovas), siekdami padėti plėtoti vaizduojamuosius menus, skleisti su jais susijusias žinias ir ugdyti dailininkus bei skulptorius.History of the Society  @ Dmitry Likhachov. 1833 m. caras Nikolajus I įstatymu oficialiai patvirtino draugijos egzistavimą ir suteikė jai savo asmeninę apsaugą.

Iki tol daug jaunų menininkų gaudavo draugijos stipendijas, kurios suteikdavo jiems galimybę studijuoti užsienyje. Tarp jų 1822 m. buvo Karlas Briulovas ir Aleksandras Briulovas, 1827 m. – Aleksandras Ivanovas, 1830 m. – Aleksejus Tyranovas. Draugijos gyvavimo laikotarpiu finansinę paramą taip pat gavo daugelis Peterburgo imperatoriškosios dailės akademijos studentų: Vasilijus Vereščiaginas, Firsas Žuravliovas, Piotras Klodas, Ivanas Kramskojus, Michailas Klodas, Levas Lagorijus, Kirilas Lemochas, Konstantinas Makovskis, Leonidas Solomatkinas, Konstantinas Flavickis ir Pavelas Čistiakovas.

Draugijoje veikė mokykla su dirbtuvėmis, biblioteka, parodų salė ir muziejus (po 1870 m., kai draugija persikėlė į nuolatines patalpas), taip pat ji atliko svarbų vaidmenį platinant dailininkų kūrinių kopijas. 1860 m. įsteigė kasmetinį tapybos ir taikomosios dailės konkursą, kurį piniginėmis premijomis ir prizais rėmė žymūs meno mecenatai. „Vasilijaus Botkino premija“ buvo skirta už bendrąją tapybą, „Sergejaus Stroganovo premija“ – už peizažus, „Pavelo Stroganovo premija“ – už skulptūras, „Viktoro Gajevskio premija“ – už istorinę tapybą, o „Kunigaikštienės Eugenijos Maksimilianovos premija“ – už medžio raižinius.

1892 m. draugija pradėjo leisti žurnalą „Menas ir meno pramonė“ (Искусство и художественная промышленность), kurį 1901 m. pakeitė mėnesinis žurnalas „Rusijos meno lobiai“ (Художественные сокровища России), redaguojamas Aleksandro Benua ir Adriano Prachovo. Tais pačiais metais, draugijos duomenimis, jos parodas aplankė 56 000 lankytojų, buvo parduota darbų už 33 900 rublių, o parodose dalyvavo 247 nariai.

Po Rusijos revoliucijos draugija atsisakė labdaringos veiklos ir tapo savotišku meno klubu, atliekančiu edukacines funkcijas. 1924 m. organizacija perėjo Valstybinės materialinės kultūros istorijos akademijos (GAIMK) žinion, kuri 1929 m. ją panaikino.

 Piešimo mokykla 
1839 m. caro Nikolajaus I dekretu buvo įsteigta piešimo mokykla. Iš pradžių mokykloje buvo mokoma tik eskizavimo ir piešimo, o jos tikslas buvo suteikti menininkams galimybę dalyvauti amatų ir pramonės veikloje, taip pat rengti mokytojus. Mokiniai buvo priimami visus metus, o pamokos buvo nemokamos iki 1858 m., po to visi, išskyrus keletą ypač gabių mokinių, turėjo mokėti nedidelį mokestį. 1857 m. pabaigoje mokyklą pradėjo valdyti Imperatoriškoji menų skatinimo draugija. 1889 m. apylinkėje atidaryta palydovinė mokykla mažas pajamas gaunantiems vaikams.

1906 m. direktoriumi paskirtas Nikolajus Rerichas. Jis sukūrė siuvimo ir audimo, ikonografijos, keramikos ir tapybos ant porceliano dirbtuves. Be to, samdė žinomus menininkus instruktoriais, tarp jų Ivaną Bilibiną, Dmitrijų Kardovskį ir Arkadijų Rylovą.

Po Spalio revoliucijos visi mokyklos kursai buvo sujungti į vieną nemokamą tapybos ir techninio piešimo kursą.
 Literatūra 
 Художественные общества // Энциклопедический словарь Брокгауза и Ефрона : в 86 т. (82 т. и 4 доп.). – СПб., 1903. – Т. XXXVIIa. – С. 772.
 Общество поощрения художеств : [арх. 23 октября 2022] // Николай Кузанский – Океан. – М. : Большая российская энциклопедия, 2013. – С. 573–574. – (Большая российская энциклопедия : [в 35 т.] / гл. ред. Ю. С. Осипов ; 2004–2017, т. 23). – ISBN 978-5-85270-360-6.
 Григорович Д. В. Рисовальная школа и художественно-промышленный музей в С.-Петербурге. – 1870.
 Макаренко Н. Е. Школа Императорского Общества Поощрения художеств (1839–1914). – 1914.
 Столпянский П. Н. Старый Петербург и Общество поощрения художеств. – 1926.
 Северюхин Д. Я., Лейкинд О. Л. Золотой век художественных объединений в России и СССР. – Изд-во Чернышева, 1992. – С. 177–183
 Кузнецов С. О. Вклад представителей рода Строгановых и Д. В. Григоровича в реформирование Общества поощрения художников в 1860–1870-е гг. // Известия Санкт-Петербургской Лесотехнической академии. Вып. 178. – 2006. – С. 300–317.
 Власов В. Г. Общество Поощрения художников (с 1882 г. – Императорское общество Поощрения художеств) // Новый энциклопедический словарь изобразительного искусства. В 10 т. – Азбука-Классика. – Т. VI, 2007. – С. 395–397.
 Išnašos 

Kategorija:Draugijos
Kategorija:Meno mokyklos
Kategorija:Labdaros organizacijos
Kategorija:Rusijos organizacijos
Kategorija:Sankt Peterburgas